Sabinet | Volume 108, Issue 3181
Volume 108, Issue 3181, 2005
Die Kerkblad - Volume 108, Issue 3181, November 2005
Volume 108, Issue 3181, November 2005
Oorwin negatiewe gedagtes : uit die Woord
Author Lukas Scheepers
Ds. Lukas Scheepers is in 1998 deur die Geref. Kerk Sannieshof beroep en na Kanada gestuur met opdrag om die Afrikaanssprekendes in Kanada te bedien. Op 30 Mei 1999 is die Prairie Reformed Church gestig in 'n dorpie met die naam van Russel in die provinsie Manitoba. Op 4 Julie 1999 is die eerste twee ouderlinge en diaken deur ds. Fred Folkerts van die United Reformed Churches van Noord- Amerika in hulle ampte in 'n dorpie met die naam van Shoal Lake in Manitoba bevestig.
Kerk en koninkryk : redaksioneel
Source: Die Kerkblad 108, pp 6 –8 (2005)
Die vraag na God is belangriker as die vraag na die kerk - het iemand tereg opgemerk. Bygesê dat die vraag na die kerk nie onbelangrik is nie. Juis die groot kerkhervormer Johannes Calvyn het ons aandag gevestig op die onderskeid tussen geloof in en geloof aan, wat ons in die bekende Apostoliese Geloofsbelydenis aantref. Hy onderskei duidelik tussen glo in God (credo in Deum) en glo aan die kerk (credo ecclesiam; letterlik: glo die kerk).
Uitdagings vir Afrika : hoofartikel
Source: Die Kerkblad 108, pp 7 –8 (2005)
Wat hieronder volg is nie bedoel om die mense van Afrika (Afrikane) in 'n slegte lig te stel nie, maar moet eerder gesien word as 'n nadenke oor die groot uitdagings waarvoor ons kontinent, insluitend Suid-Afrika, te staan gekom het en waar die kerk 'n baie belangrike funksie moet vervul. Wat ek hier skryf, vloei voort uit uitgebreide leeswerk oor Afrika, uit persoonlike besoeke asook kontakte tot op hede. Dat Afrika vandag in groot sosiale, politieke, ekonomiese en geestelike nood verkeer, is algemeen bekend. Die vraag ontstaan: Waarom is dit so?
Gereformeerd wees ... is dit relevant? : brandpunt
Source: Die Kerkblad 108, pp 9 –11 (2005)
Inleidende opmerkings Wanneer ons praat van gereformeerd wees, dan praat ons van 'n bepaalde lewensbeskouing. 'n Lewensbeskouing wortel in 'n religieuse grondmotief en bied beginsels waarvolgens mense moet leef. In 'n lewensbeskouing hang leer en lewe dus ten nouste saam. Oor wanneer 'n lewensbeskouing relevant is kan verskillend geoordeel word. Aan die een kant word geoordeel dat 'n lewensbeskouing relevant is wanneer dit die mens vandag aanspreek, dit wil sê wanneer mense hoor wat hulle graag wil hoor.
Die redakteur gesels met ... prof. Carools Reinecke
Source: Die Kerkblad 108, pp 12 –15 (2005)
Carolus Johannes Reinecke is op 21 Desember 1941 op Krugersdorp gebore. Hy is getroud met Drienie, dogter van wyle ds. en mev. AA Venter, en hulle het drie dogters, een seun en drie skoonseuns. Prof. Reinecke het sy onderwys ontvang aan die Hoërskool Piet Potgieter op Potgietersrus. In 1960 begin sy voltydse studies aan die Puk in die Natuurwetenskappe waar hy die M.Sc in Fisiese Chemie behaal. Hy studeer vanaf 1966 tot 1968 aan die Rijksuniversiteit in Leiden, Nederland, vir sy doktorsgraad in Biochemie.
Oorwin ... afguns : aktuele tema
Ek en Jan is groot vriende. Gelukkig kom sy vrou en my Rita goed oor die weg. Die gevolg is dat ons baie dinge saam doen. Ons braai saam, kuier saam en het selfs al 'n vakansie of twee saam uitgespan langs die viswater. Jan is nie net 'n gawe ou met wie 'n mens oor enigiets kan gesels nie, maar ook 'n diep mens wat goed luister en waardevolle raad gee. Werklik 'n vriend duisend.
Oorwin ... my gevoel van geestelike ontoereikendheid : aktuele tema
Het jy al ooit gevoel dat jy nie opgewasse is vir 'n spesifieke taak nie? As jy bietjie nader ondersoek gaan instel, dan kom jy agter dat die grootste probleem by jou eie vrese lê, die selfvertroue wat ontbreek, veral as dit kom by kerklike sake. Voorbeelde hiervan is mense wat dit moeilk vind om voor ander te bid, byvoorbeeld 'n ouderling of diaken in die konsistorie, of op huisbesoek.
Oorwin ... teleurstelling en ontnugtering : aktuele tema
Riaan Cruywagen, bekende nuusleser, maak dit in Die Kerkblad van September 2005 openhartig duidelik dat hy in 'n ander kerkverband grootgeword het, maar, sê hy: "Gaandeweg het daar egter 'n vervreemding tussen my en my kerk ingetree as gevolg van nuwe gebruike en gesindhede onder die voorwendsel van 'aanpassing by ons tyd' wat my nie net diep teleurgestel en ongelukkig gelaat het nie, maar ook genoop het om die gemeenskap van die gelowiges elders op te soek soos wat ek dit in my jonger dae geken en geleer waardeer het."
Oorwin ... ontevredenheid met alles en almal : aktuele tema
Daar is baie keer mense en dinge wat my verskriklik ontevrede stem. Voorbeelde daarvan is legio. Hoe oorwin ek egter hierdie ontevredenheid? Ek oorwin dit deur in die regte verhouding met God en myself te staan, dan sal ek dit regkry om in die regte verhouding met ander mense en dinge te staan. So sal positiewe dinge my ontevredenheid oorskadu.
Oorwin ... mislukking in die lewe : aktuele tema
Soveel verhale van mislukking het al ge-eggo tussen die vier mure van my studeerkamer. Jannie begin ... Ek voel platgeslaan. My vrou het my gewaarsku, maar ek het my slim gehou. Nou het ek alles verloor: Al die geld wat ons eenkant gesit het vir ons oudag is daarmee heen. Hoe gaan ek my kind se studiegeld betaal? Ek het my gesin in die steek gelaat.
Oorwin ... twyfel oor jou saligheid : aktuele tema
Source: Die Kerkblad 108, pp 26 –27 (2005)
Ons sit nog een aand so en gesels toe Jan skielik opmerk: "Jy weet, ek wil so graag een van daardie mense wees vir wie die Here eendag sal sê: 'Kom, julle wat deur my Vader geseën is! Die koninkryk is van die skepping van die wêreld af vir julle voorberei. Neem dit as erfenis in besit ...'.
Oorwin ... radeloosheid oor armoede en nood rondom jou : aktuele tema
Author Hans Grobler
Source: Die Kerkblad 108, pp 28 –29 (2005)
Die omvang van armoede en nood vandag is onoorsienbaar. Dit is een van die hoof-fokuspunte van die nasionale regering om armoede en nood uit te wis. In 'n sekulêre staatsbestel word daar al meer gekyk na organisasies om die regering hierin behulpsaam te wees en een van die "organisasies" na wie die regering kyk om die Nepadplan te laat realiseer is die kerke in Suid-Afrika.
Gereformeerd wees ... relevant? : diskussie
Source: Die Kerkblad 108, pp 30 –31 (2005)
Gereformeerd wees staan op die vyf solismes uit die Reformasie: sola gratia (genade alleen), solo Christo (Christus alleen), sola sacra scriptura (die Heilige Skrif alleen), sola fide (geloof alleen), en soli Deo gloria (die eer van God alleen). Hieroor is omvangryk en diepsinnig gepraat. Ek gaan probeer om die lyne ten opsigte van die relevansie van Gereformeerd wees aanvullend, prakties gerig, verder deur te trek.
Nasionale Sinode 2006 : diskussie
Dit is bekend dat daar tans bepaalde meningsverskille en ook spanning in die Gereformeerde Kerke in Suid-Afrika (GKSA) bestaan. Na aanleiding hiervan en met die oog op die komende Nasionale Sinode in Januarie 2006 het die redakteur van Die Kerkblad die redaksies van Waarheid en Dwaling en Die Kerkpad genader met die oog op 'n gesamentlike artikel waardeur hulle die kerk van die Here in hierdie tyd kan dien.
Motivering van Redaksie van DIE KERKPAD : diskussie
Na onderlinge oorlegpleging het ons redaksie besluit om nie die versoek te kan inwillig nie. Ons sou bitter graag daaraan meewerk, soos die Psalmvers dit besing: "Hoe goed is dit - 'n huis vol lieflikhede! - dat broeders woon in onverstoorb're vrede ..." (Ps 133:1a, berymd). Tot ons groot smart woon ons lankal in die verband van die Gereformeerde Kerke nie meer in onverstoorb're vrede saam nie. Die kloof tussen die behoudendes en dié wat verandering en vernuwing voorstaan het gaandeweg groter geword en ná die jongste Sinode (2003) as gevolg van besluite wat daar geneem is, byna breekpunt bereik.
Pretoria 150 jaar oud : 'n kerkhistoriese oorsig : aktueel
Source: Die Kerkblad 108, pp 34 –36 (2005)
Nguni-sprekende setlaars, wat later bekend sou word as die Ndebele (afgelei van hulle Sotho-bynaam wat "vlugteling" beteken), word beskou as die eerste inwoners van die vrugbare Apiesriviervallei. Hulle het die rivier vernoem na een van hulle stamhoofde, Tshwane (klein apie), wat later in Afrikaans vertaal is tot "Apies". Gedurende die migrasie-oorloë in Natal het 'n ander stam onder Mzilikazi hulle hier kom tuismaak, maar is in 1832 deur 'n regiment Zoeloestropers verdryf.
'n Besoek aan Laodisea praat hard! : aktueel
Source: Die Kerkblad 108, pp 37 –39 (2005)
Om die Bybelland Turkye te kan besoek is 'n voorreg wat deesdae binne bereik van die meeste van ons is. So 'n toer is 'n belewenis en 'n geestelike ervaring wat beslis bydra tot dieper insig in die Woord. Dis al wat van Laodisea oor is na 2 000 jaar. So 'n toer lewer verskillende hoogtepunte op. Die besoeke aan die sewe gemeentes van Openbaring 2 en 3 is elkeen 'n hoogtepunt in eie reg.
Eerstejaarskamp vir Gereformeerde Tukkiestudente - Januarie 2006 : jeug
Dopper Afskopkamp vir 2006 Eerstejaars : jeug
Gereformeerde Kerk Midrand ... 'n dankbare gemeente! : van oraloor
Ds. Nico Botha (emeritus van Randburg wat tans die bediening in Midrand lei), skryf: Aan die begin van verlede jaar was daar sterk aanduidings dat dit dalk die beste sal wees as die Midrandgemeente maar ophou om selfstandig te bestaan en eerder deel van die omringende gemeentes sal word. Die getalle het gedurende die vorige twee jaar skerp gedaal tot nagenoeg een-derde van wat dit op 'n stadium was, die gemeente was vakant en het ook nie oor 'n kerkgebou beskik nie, wel oor 'n pastorie.